हिण्डालको में इस सिस्टम का अब बोल-बाला हो रहा है. आदित्य बिरला ग्रुप की इस सबसे बड़ी फैक्ट्री को अल्युनिनियम जगत की शान कहा जाता है, चांद कहा जाता है पर इस चांद में कई बदनुमा दाग लग रहे हैं. दुःख की बात तो ये है कि स्वर्गीय आदित्य बिरला के होनहार पुत्र , कुमार मंगलम बिरला, इधर साल में एक बार झांकने भी नहीं आते. उनके मंत्री-संतरी उन्हें मुनाफे अंक-गणित समझा देते हैं. उघोग पतियों की हालत इस कदर हो चुकी है कि उन्हें भारी मुनाफा हर कीमत पर चाहिए. मानवीय संवेदनाओं के साथ कम मुनाफा जैसा गुण इन्हें विरासत में कहीं-कहीं ही मिलता है और हिण्डालको की मौजूदा हालत ये बताती है या तो कुमार मंगलम बिरला इस बात से बे-खबर हैं या फिर स्थाई कर्मचारियों की संख्या घटा कर और शोषण की राह पर चलते हुए जान-बूझते भी चुप्पी साधे हैं.